**Specifiskā atbalsta mērķa 5.4.1.1.pasākuma “Antropogēno slodzi mazinošas infrastruktūras izbūve un rekonstrukcija Natura 2000 teritorijās” izmaksu-ieguvumu analīzes aizpildīšanas metodika**

**Metodikas saturs**

[**1.Vispārīgā informācija** 3](#_Toc451439982)

[**1.1.** **Normatīvo aktu bāze izmaksu-ieguvumu analīzes izstrādei** 3](#_Toc451439983)

[**1.2.** **Izmaksu-ieguvumu analīzes būtība, mērķi un pamatprincipi** 3](#_Toc451439984)

[**2.Izmaksu-ieguvumu analīzes izstrāde un saturs** 5](#_Toc451439985)

[**2.1. Vispārīgā informācija** 5](#_Toc451439986)

[**2.2. Titullapa** 6](#_Toc451439987)

[**2.3.Darba lapas (DL)** 8](#_Toc451439988)

[**2.3.1. DL Nr.1 “Budžets”** 8](#_Toc451439989)

[**2.3.2. DL Nr.2 “Investīciju naudas plūsmas aprēķins bez projekta”** 11](#_Toc451439990)

[**2.3.3. DL Nr.3 “Investīciju naudas plūsmas aprēķins ar projektu”** 11](#_Toc451439991)

[**2.3.4. DL Nr.4 “Finansiālā ilgtspēja”** 12](#_Toc451439992)

[**2.3.5. DL Nr.5 “Sociālekonomiskās analīzes ieguvumi un zaudējumi”** 12](#_Toc451439993)

[**2.3.6. DL Nr.6 “Jūtīguma analīze investīciju naudas plūsmai” un DL Nr.7 “Jūtīguma analīze sociālekonomiskajai analīzei”** 15](#_Toc451439994)

[**2.4. Aprēķinu lapas (AL)** 18](#_Toc451439995)

[**2.4.1. AL Nr.8 “Budžets kopā”** 18](#_Toc451439996)

[**2.4.2. AL Nr.9 “Alternatīvu analīze”** 18](#_Toc451439997)

[**2.4.3. AL Nr.10 “Sociālekonomiskās analīzes aprēķins”** 18](#_Toc451439998)

[**2.5. Rezultātu lapa (RL)** 19](#_Toc451439999)

[**2.5.1. RL Nr.11 “Kapitāla naudas plūsma”** 19](#_Toc451440000)

[**2.5.2. RL Nr.12 “Investīciju naudas plūsma”** 19](#_Toc451440001)

[**2.5.3. RL Nr.13 “Sociālekonomiskā analīze”** 19](#_Toc451440002)

[**2.6. Nr.14 “Projekta izmaksu un kritēriju kontroles lapa”** 21](#_Toc451440003)

[**2.7. Projekta iesnieguma veidlapas (PIV)** 22](#_Toc451440004)

[**2.7.1. PIV 2.pielikums “Finansēšanas plāns”** 22](#_Toc451440005)

[**2.7.2. PIV 3.pielikums “Projekta budžeta kopsavilkums”** 22](#_Toc451440006)

[**2.7.3. PIV 4.pielikums “Finanšu analīze”** 22](#_Toc451440007)

[**2.7.4. PIV 4.pielikums “Ekonomiskā analīze”** 22](#_Toc451440008)

1. **Vispārīgā informācija**
   1. **Normatīvo aktu bāze izmaksu-ieguvumu analīzes izstrādei**

Izmaksu – ieguvumu analīze ir izstrādāta balstoties uz:

1. Ministru kabineta 2014.gada 16.decembra noteikumiem Nr.784 “Kārtība, kā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā”;
2. Eiropas Komisijas izstrādātajām vadlīnijām “Guide to Cost-Benefit Analysis of Investment Projects Econmic appraisal tool for Cohesoin Ploicy 2014 – 2020” (pieejamas tīmekļavietnē: <http://ec.europa.eu/regional_policy/sources/docgener/studies/pdf/cba_guide.pdf>);
3. Komisijas deleģētā Regula (ES) Nr.480/2014 (2014.gada marts 3.marts), ar kuru papildina Eiropas Parlamenta un Padomes Regulu (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu;
4. Eiropas Parlamenta un Padomes regula (ES) Nr. 1303/2013 (2013.gada 17.decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006;
5. Ministru kabineta 2016.gada 2.augusta noteikumiem Nr.514. “Darbības programmas “Izaugsme un nodarbinātība” 5.4.1.specifiskā atbalsta mērķa “Saglabāt un atjaunot bioloģisko daudzveidību un aizsargāt ekosistēmas” 5.4.1.1.pasākuma “Antropogēno slodzi mazinošas infrastruktūras izbūve un rekonstrukcija Natura 2000 teritorijās” īstenošanas noteikumi” (turpmāk – MK noteikumi).
   1. **Izmaksu-ieguvumu analīzes būtība, mērķi un pamatprincipi**

Izmaksu-ieguvumu analīze ir publiskā sektora investīciju projektu analīzes metode, kur projekta izmaksas un ieguvumi tiek aprēķināti naudas izteiksmē fiksētā laika periodā un tiek salīdzināta ieguvumu un izmaksu diskontētās naudas plūsmas. Izmaksu – ieguvumu analīze tiek izstrādāta vienam projektam, kurā tiek iestrādāti dati par projekta iesniedzēju, sadarbības partneri, projekta finansējuma avotiem, projekta ieguldījumiem, projekta iznākuma rādītājiem un rezultātiem un sabiedrības ieguvumiem un zaudējumiem, kas tai rodas projekta īstenošanas rezultātā.

Izmaksu-ieguvumu analīzes mērķi:

1. labākās iespējamās alternatīvas izvēle;
2. izmaksu un finanšu resursu apzināšana projekta īstenošanai;
3. projekta ietekme uz īstenošanas teritoriju un mērķa grupām apzināšana (ekonomiskie ieguvumi un izmaksas);
4. projekta jutīguma un risku, to finansiālās un ekonomiskās ietekmes apzināšana.

Izmaksu-ieguvumu analīzes pamatprincipi:

1. projektiem, kam jāizstrādā izmaksu-ieguvumu analīze, jābūt ar pozitīvu ekonomisko atdevi un jāveicina Eiropas Savienības (turpmāk – ES) reģionālās politikas mērķu sasniegšana;
2. projektiem ir jānodrošina finanšu ilgtspēja (projekta finansiālā noturība) pēc ES līdzfinansējuma saņemšanas;
3. projektiem ir jāpamato ES līdzfinansējuma nepieciešamība;
4. jāaprēķina projekta investīciju finansiālais ienesīgums un kapitāla finansiālais ienesīgums;
5. izmaksu-ieguvumu analīzē izmantojamā projekta alternatīvu finanšu analīzes veikšanas metode ir papildus izmaksu metode, kas salīdzina dažādu projekta ieviešanas alternatīvu naudas plūsmas;
6. projekta finanšu un ekonomiskajā analīzē izmanto diskontētās naudas plūsmas metodi.
7. **Izmaksu-ieguvumu analīzes izstrāde un saturs**

**2.1. Vispārīgā informācija**

Šī izmaksu-ieguvumu analīze ir sagatavota konkrēti specifiskā atbalsta mērķa pasākumam 5.4.1.1., ņemot vērā tā mērķi, specifiku, plānotās darbības, izmaksu veidus un tml., lai padarītu izmaksu-ieguvumu analīzi pēc iespējas ērtāku un vieglāk aizpildāmu 5.4.1.1. pasākuma projektu iesniedzējiem.

Izmaksu – ieguvumu analīzē aprēķini tiek veikti veselos skaitļos un tās galvenais mērķis ir konstatēt, vai plānotie ieņēmumi (ieskaitot projekta atlikušo vērtību, kas tiek norādīta darba lapā “DL Nr.3 “Investīciju naudas plūsmas aprēķins ar projektu””) no īstenotajām projekta aktivitātēm pārsniedz projekta aktivitāšu uzturēšanas izdevumus.

Izmaksu-ieguvumu analīze sastāv no 19 MS Excel izklājlapām, no kurām:

* viena lapa ir titullapa ar informatīvu saturu;
* septiņas darba lapas (DL) (t.i., “DL Nr.1 Budžets”, “DL Nr.2 “Investīciju naudas plūsmas aprēķins bez projekta””, “DL Nr.3 “Investīciju naudas plūsmas aprēķins ar projektu””, “DL Nr.4 “Finansiālā ilgtspēja””, “DL Nr.5 “Sociālekonomiskās analīzes ieguvumi un zaudējumi””, “DL Nr.6 “Jūtīguma analīze investīciju naudas plūsmai”” un “DL Nr.7 “Jūtīguma analīze sociālekonomiskajai analīzei””), kuras jāaizpilda projekta iesniedzējam;
* trīs aprēķinu lapas (AL) (t.i., “AL Nr.8 “Budžets kopā””, “AL Nr.9 “Alternatīvu analīze””, “AL Nr.10 “Sociālekonomiskās analīzes aprēķins””), kurās dati ģenerējas no darba lapās ievadītajiem datiem;
* trīs rezultātu lapas (RL) (t.i., “RL Nr.11 “Kapitāla naudas plūsma””, “RL Nr.12 “Investīciju naudas plūsma”” un “RL Nr.13 “Sociālekonomiskā analīze””), kurās tiek atspoguļoti galvenie rezultāti;
* viena kontroles lapa (t.i., “Nr.14 “Projekta izmaksu un kritēriju kontroles lapa””), kurā projekta iesniedzējs var pārbaudīt kā tiek izpildīti atsevišķi kritēriji un MK noteikumos noteiktie ierobežojumi;
* pārējās četras lapas (t.i., “PIV 2.pielikums “Finansēšanas plāns””, “PIV 3.pielikums “Projekta budžeta kopsavilkums””, “PIV 4.pielikums “Finanšu analīze”” un “PIV 4.pielikums “Ekonomiskā analīze””) satur informāciju, kuru projekta iesniedzējs var aizpildīt un kopēt uz projekta iesniegumu.

Aizpildot izmaksu-ieguvumu analīzi, uzmanība ir jāpievērš tajā veiktajiem apzīmējumiem:

|  |  |  |
| --- | --- | --- |
|  |  |  |
|  | **Norāda uz lapām, kurās ir jāpilda dati** | |
|  | **Norāda uz šūnām, kurās dati jāievada projekta iesniedzējam** | |
|  | **Norāda uz šūnām, kurās dati tiek aprēķināti automātiski** | |

**Izmaksu – ieguvumu analīzē dati ir jāvada tikai titullapā un septiņās darba lapās!**

**2.2. Titullapa**

Titullapa sastāv no trīs daļām:

1. “Dati par projektu”:

|  | **Titullapas rindas nosaukums** | **Ievadāmo datu apraksts** |
| --- | --- | --- |
| 1.1. | Projekta iesniedzēja veids: | Norāda projekta iesniedzēja veidu atbilstoši MK noteikumu 12.punktam |
| 1.2. | Projekta iesniedzēja nosaukums: | Norāda projekta iesniedzēja nosaukumu |
| 1.3. | Projekta nosaukums: | Norāda projekta nosaukumu |
| 1.4. | Projekta veids: | Šajā rindā ģenerējas dati pēc datu ievadīšanas otrajā un trešajā izmaksu-ieguvumu analīzes darba lapās |
| 1.5. | Projekta iesniegšanas laiks: | Norāda datumu, kurā tiek plānots iesniegt projekta iesniegumu (atlases kārtas projektu iesniegumu iesniegšanas beigu termiņu) |
| 1.6. | Plānotais projekta sākuma laiks: | Norāda datumu, kurā potenciāli tiek plānots noslēgt līgumu par projekta īstenošanu (~ 3 mēneši pēc projekta iesnieguma iesniegšanas) |
| 1.7. | Pārskata periods (gadi): | Šajā rindā ir norādīts pārskata perioda ilgums, par kuru ir jāaizpilda izmaksu-ieguvumu analīze, un kas atbilst šīs metodikas 1.1.sadaļas c) apakšpunktā minētās Regulas nosacījumiem |
| 1.8. | Vai projekta finansēšanai plānots kredīts? | Norāda, vai projekta finansēšanai tiks ņemts aizņēmums kredītiestādē. Ja tiek sniegta atbilde “Nē”, tad uz jautājumiem Nr.1.9. – 1.12.atbildes netiek sniegtas un rindas tiek atstātas tukšas. |
| 1.9. | Ja uz 1.8.jautājumu atbildējāt ar "Jā", lūdzu norādiet kredīta apjomu, EUR: | Norāda projekta finansēšanai plānoto kredīta apjomu EUR |
| 1.10. | Ja uz 1.8.jautājumu atbildējāt ar "Jā", lūdzu, norādiet kredīta atmaksas termiņu, gados: | Norāda projekta finansēšanai plānota kredīta atmaksas termiņu gados |
| 1.11. | Ja uz 1.8.jautājumu atbildējāt "Jā", lūdzu, norādiet kredīta procentu kopējo likmi, %: | Norādīta projekta finansēšanai plānotā kredīta procentu kopējais apmērs % |
| 1.12. | Pašvaldības ilgtermiņa saistības, EUR (minēto sadaļu nepieciešams aizpildīt, ja projekta iesniedzējs ir pašvaldība vai pašvaldības iestāde un uz 1.8.jautājumu sniegta atbilde "Jā"): | Norāda informāciju par pašvaldības ieņēmumiem, paredzētajiem kredīta maksājumiem un galvojuma apmēriem attiecīgajā gadā. Nepieciešamības gadījumā var ievietot papildus vai dzēst nevajadzīgās rindas. |
| 1.13. | Vai projektu īstenos sadarbībā ar partneri? | Norāda vai projektu īstenos sadarbībā ar partneri. Izvēlas vienu no divām iespējām – “Jā” vai “Nē” |
| 1.14. | Projekta sadarbības partnera veids: | Norāda projekta iesniedzēja veidu atbilstoši MK noteikumu 13.punktam |
| 1.15. | Vai projekta sadarbības partneris līdzfinansēs projektu? | Norāda vai projekta sadarbības partneris projekta īstenošanā ieguldīs finanšu līdzekļus. Izvēlas vienu no divām iespējām – “Jā” vai “Nē” |
| 1.16. | Vai sadarbības partneris finansēšanai plāno ņemt kredītu? (atbildiet uz jautājumu, ja 1.15.jautājumā ir sniegta atbilde "Jā") | Norāda, vai projekta sadarbības partneris projekta līdzfinansēšanai ņems aizņēmums kredītiestādē. Ja tiek sniegta atbilde “Nē”, tad uz jautājumu Nr.1.17.atbilde netiek sniegta un rindas tiek atstātas tukšas. |
| 1.17. | Projekta partnera - pašvaldības ilgtermiņa saistības, EUR (minēto sadaļu nepieciešams aizpildīt, ja projekta sadarbības partneris ir pašvaldība vai pašvaldības iestāde un uz 1.16.jautājumu sniegta atbilde "Jā"): | Norāda informāciju par sadarbības partnera pašvaldības ieņēmumiem, paredzētajiem kredīta maksājumiem un galvojuma apmēriem attiecīgajā gadā. Nepieciešamības gadījumā var ievietot papildus vai dzēst nevajadzīgās rindas. |
| 1.18. | Reālā sociālā diskonta likme | Norāda aktuālo reālo sociālo diskonta likmi, kas publicēta Finanšu ministrijas mājas lapā http://fm.gov.lv/lv/sadalas/ppp/tiesibu\_akti/makroekonomiskie\_pienemumi\_un\_prognozes/ |
| 1.19. | Reālā finansiālā diskonta likme | Norāda aktuālo reālo finansiālo diskonta likmi, kas publicēta Finanšu ministrijas mājas lapā http://fm.gov.lv/lv/sadalas/ppp/tiesibu\_akti/makroekonomiskie\_pienemumi\_un\_prognozes/ |

1. “Informācija par aprēķinu procesu” – sniedz vispārīgu informāciju jeb skaidrojumus par izmaksu-ieguvumu analīzes aprēķinu procesu;
2. “Izmaksu-ieguvumu analīzes saturs” – norāda informāciju, kuras izklājlapas projekta iesniedzējam ir jāaizpilda. Projekta iesniedzējam obligāti ir jāaizpilda septiņas darba lapas un pēc izvēles var aizpildīt projekta iesnieguma veidlapas tabulas (sākot ar 15.izklājlapu).

**2.3. Darba lapas (DL)**

Izmaksu-ieguvumu analīzē kopumā ir septiņas darba lapas, kuru **šūnās, kas ir apzīmētas**

|  |  |
| --- | --- |
|  | **, ir jāievada dati, un šūnās, kas nav iekrāsotas, nav jāievada dati.** |

**2.3.1. DL Nr.1 “Budžets”**

Projekta budžetam ir sešas galvenās budžeta pozīcijas, kas ir definētas atbilstoši MK noteikumu 3.sadaļā “Atbalstāmās un neatbalstāmās darbības, attiecināmās un neattiecināmās izmaksas” noteiktajām izmaksām (detalizētāk skatīt MK noteikumu 26. – 36.punktu). Papildus katra budžeta pozīcija tiek iedalīta divās izmaksu grupās: projekta attiecināmajās izmaksas un projekta neattiecināmajās izmaksās. Projekta izmaksas ir jāievada attiecīgi katram gadam un periodam no 01.01.2016. līdz plānotajam projekta sākšanās laikam atsevišķi. Ja projekta aktivitāšu īstenošana plānota uzsākt pēc 2016.gada, tad šajā darba lapā šūnā O3 parādās atzīme “X”, kas nozīmē, ka O un P kolonnas nav jāaizpilda – tiek atstātas tukšas. Projekta izmaksas tiek ievadītas bez pievienotās vērtības nodokļa (PVN). Gadījumā, ja atbilstoši MK noteikumu 34.punktam projekta attiecināmajām izmaksām pievienotās vērtības nodokļa izmaksas ir attiecināmas, tad tās norāda 6.budžeta pozīcijā. No projekta attiecināmajām izmaksām tiek aprēķināts Eiropas Reģionālas attīstības fonda finansējums (turpmāk – ERAF), kas nepārsniedz 85% no kopējām attiecināmajām izmaksām, un kas nepārsniedz 1300 EUR uz 1 ha labvēlīgi ietekmēto biotopu platības. Maksimālo ERAF līdzfinansējumu 85% apmērā saņem, ja projekts nav “ieņēmumu gūstošs” (skatīt izklājlapas “Titullapa” 1.4.rindu “Projekta veids”). Norādām, ja projekts ir “ieņēmumu gūstošs”, tad atbilstoši MK noteikumu nosacījumiem projekta īstenotājam ir jāpārvērtē vai nu plānotie ieņēmumi no projekta īstenošanas, vai nu projekta atlikusī vērtība uz pēdējo pārskata periodu, vai nu projekta rezultātu uzturēšanas izdevumi. Detalizētāku informāciju par projekta atlikusī vērtība uz pēdējo pārskata periodu var atrast sadaļā 2.3.3. DL Nr.3 “Investīciju naudas plūsmas aprēķins ar projektu”.

Projekta iesniedzēja finansējums veidojas no projekta kopējo neattiecināmo izmaksu un pārējo projekta attiecināmo izmaksu, kuru vērtības pārsniedz atbalstāmo apmēru atbilstoši MK noteikumiem, kopsummas.

| **Budžeta pozīcijas nosaukums** | **Ievadāmo datu apraksts** | |
| --- | --- | --- |
| **Attiecināmās izmaksas** | **Neattiecināmās izmaksas** |
| 1. Projekta izmaksas saskaņā ar vienoto izmaksu likmi (netiešās izmaksas) | Projekta netiešās izmaksas tiek aprēķinātas automātiski 15% apmērā no projekta vadības personāla atlīdzības izmaksām attiecīgajā gadā (2.budžeta pozīcija; MK noteikumu 33.punkts). Gadījumā, ja tās ir nepieciešamas mazākas vai nav nepieciešamas vispār, tad šo šūnu drīkst koriģēt. | Norāda netiešo izmaksu pārsnieguma daļu, ja projekta netiešās izmaksas ir nepieciešamas lielākas kā 15% no projekta vadības personāla atlīdzības izmaksām (2.budžeta pozīcija; MK noteikumu 33.punkts). |
| 1. Atlīdzības izmaksas projekta vadības personālam: | Norāda kā vienu budžeta pozīciju projekta administrēšanas personāla atlīdzības izmaksas, kas nepārsniedz 24 426 EUR gadā un 10% no projekta tiešajām attiecināmajām izmaksām atbilstoši MK noteikumu 28.6.punktam. Detalizētāk šo budžeta pozīciju atspoguļo izmaksu – ieguvumu analīzes izklājlapā “16. PIV 3.Pielikums”, veicot attiecīgas korekcijas (papildinot ar nepieciešamajām rindām). | Norāda kā vienu budžeta pozīciju projekta vadības personāla atlīdzības izmaksas, kas pārsniedz 24 426 EUR gadā un 10% no projekta tiešajām attiecināmajām izmaksām atbilstoši MK noteikumu 28.6.punktam. Detalizētāk šo budžeta pozīciju atspoguļo izmaksu – ieguvumu analīzes izklājlapā “16. PIV 3.Pielikums”, veicot attiecīgas korekcijas (papildinot ar nepieciešamajām rindām). |
| * 1. Atlīdzības izmaksas projekta vadības personālam |
| 1. Pakalpojumu, preču piegāžu un būvdarbu līgumu izmaksas MK noteikumu 28.punktā minētajām atbalstāmajām darbībām: | Norāda katras atbalstāmās darbības, kas noteiktas MK noteikumu 26.punktā, izmaksas attiecīgajam gadam atbilstoši MK noteikumu 28.punktam. Piemēram:   1. projekta ietvaros apmeklētāju uzskaites nodrošināšanai tiek iegādāti un uzstādīti skaitītāji, tad šīs izmaksas iekļauj vai nu 3.2. vai nu 3.4.budžeta pozīcijā atkarībā no tā, kurā vienotā iepirkuma ietvarā apmeklētāju uzskaites ierīces ir plānots iegādāties; 2. projekta ietvaros Natura 2000 teritorijas pieejamības nodrošināšanai tiek izbūvētas apmeklētāju takas, tad šīs izmaksas iekļauj 3.2.budžeta pozīcijā.   Detalizētāk šīs budžeta apakšpozīcijas atspoguļo izmaksu – ieguvumu analīzes izklājlapā “16. PIV 3.Pielikums”, veicot attiecīgas korekcijas tajā (papildinot ar nepieciešamajām rindām).  Atbilstoši MK noteikumu 35.punktam būvniecības ieceres dokumentācijas un būvprojekta sagatavošanas un būvekspertīzes izmaksas, kas radušās pirms projekta īstenošanas un ne agrāk kā pirms 01.01.2016., var iekļaut projekta budžeta attiecināmajos izdevumos kolonnā “LĪDZ PROJEKTA IESNIEGŠANAI, bet ne agrāk kā no 01.01.2016.”. | Norāda izmaksas darbībām, kas nav minētas MK noteikumu 26.punktā, un MK noteikumu 28.punktā minēto izmaksu pārsniegumu daļas, t.i., budžeta apakšpozīciju 3.1. un 3.3.kopsummas pārsniegums virs 10% no projekta tiešajām attiecināmajām izmaksām.  Detalizētāk šīs budžeta apakšpozīcijas atspoguļo izmaksu – ieguvumu analīzes izklājlapā “16. PIV 3.Pielikums”, veicot attiecīgas korekcijas tajā (papildinot ar nepieciešamajām rindām). |
| * 1. būvniecības ieceres dokumentācijas un būvprojekta sagatavošanas un būvekspertīzes izmaksas |
| * 1. infrastruktūras jaunas būvniecības, pārbūves un atjaunošanas izmaksas |
| * 1. būvuzraudzības un autoruzraudzības izmaksas |
| * 1. apmeklētāju skaitīšanas ierīču, informācijas stendu, norāžu un zīmju, tai skaitā veselības maršrutu vajadzībām, iegādes, izgatavošanas, transportēšanas un uzstādīšanas izmaksas |
| 1. Informatīvo un publicitātes pasākumu izmaksas | Norāda kā vienu budžeta pozīciju informatīvo un publicitātes pasākumu attiecināmās izmaksas attiecīgajam gadam atbilstoši MK noteikumu 28.5.punktam. Detalizētāk šo budžeta pozīciju atspoguļo izmaksu – ieguvumu analīzes izklājlapā “16. PIV 3.Pielikums”, veicot attiecīgas korekcijas tajā (papildinot ar nepieciešamajām rindām). | Norāda kā vienu budžeta pozīciju informatīvo un publicitātes pasākumu izmaksas, kas neatbilst MK noteikumu 28.5.punkta nosacījumiem, un pārsnieguma daļu virs 1% no projekta kopējām tiešajām attiecināmajām izmaksām. Detalizētāk šo budžeta pozīciju atspoguļo izmaksu – ieguvumu analīzes izklājlapā “16. PIV 3.Pielikums”, veicot attiecīgas korekcijas tajā (papildinot ar nepieciešamajām rindām). |
| 1. Neparedzētie izdevumi | Neparedzētos izdevumus norāda kā vienu budžeta pozīciju, kas nepārsniedz 3% no projekta kopējām tiešajām attiecināmajām izmaksām, atbilstoši MK noteikumu 32.punktam. | Neparedzētos izdevumus norāda kā vienu budžeta pozīciju, kas pārsniedz 3% no projekta kopējām tiešajām attiecināmajām izmaksām, atbilstoši MK noteikumu 32.punktam. |
| 1. PVN | Norāda kā vienu budžeta pozīciju aprēķināto pievienotās vērtības nodokli (PVN) par projekta ietvaros plānotajiem pakalpojumu, preču piegāžu un būvdarbu, kas iegādāti MK noteikumu 27.punktā noteikto atbalstāmo darbību īstenošanai, izmaksām, ievērojot izmaksu pozīciju ierobežojumus, ja PVN nav atgūstams nodokļu politikas reglamentējošajos normatīvajos aktos noteiktajā kārtībā. | Norāda kā vienu budžeta pozīciju aprēķināto pievienotās vērtības nodokli (PVN) par projekta ietvaros plānotajiem pakalpojumu, preču piegāžu un būvdarbu, kas iegādāti MK noteikumu 27.punktā noteikto atbalstāmo darbību īstenošanai, izmaksu pārsniegumu daļu un plānotajiem pakalpojumu, preču piegāžu un būvdarbu, kas iegādāti citu darbību īstenošanai, kas nav minētas MK noteikumu 27.punktā, ja PVN nav atgūstams nodokļu politikas reglamentējošajos normatīvajos aktos noteiktajā kārtībā. |

Budžeta pozīciju Nr.1, Nr.2, Nr.3.1., Nr.3.3., Nr.4 un Nr.5 izmaksu ierobežojumu kontrolei ir iestrādāta kritēriju izpilde izklājlapā “14. Kontroles lapa”, kurā ir iestrādāti MK noteikumu ierobežojumi attiecībā uz projekta attiecināmajām izmaksām. Ja kādā no kritēriju pozīcijām ir “Kritērijs neizpildās”, tad nepieciešams koriģēt budžeta pozīciju attiecināmās izmaksas, tās vai nu samazinot un vienlaikus samazinot projekta kopējās izmaksas, vai arī pārdalot uz neattiecināmajām izmaksām un nemainot projekta kopējās izmaksas. Tādējādi izpildot projekta iesnieguma attiecīgos vērtēšanas kritērijus.

**2.3.2. DL Nr.2 “Investīciju naudas plūsmas aprēķins bez projekta”**

Pirms sākt aizpildīt šo izklājlapu vispirms ir nepieciešams aizpildīt izklājlapas “Darba lapa Nr.3 Investīciju naudas plūsmas aprēķins ar projektu” datus pozīcijas “1. Ieņēmumi AR projektu (+)” un “2. Darbības izmaksas AR projektu (-)”. Šajās pozīcijās norāda ieņēmumu un izdevumu veidus, kas saistīti ar projekta rezultātiem, un kas automātiski migrēsies uz izklājlapas “Darba lapa Nr. 2. Investīciju naudas plūsmas aprēķins bez projekta” attiecīgajām rindām.

Izklājlapā “Darba lapa Nr. 2. Investīciju naudas plūsmas aprēķins bez projekta” norāda naudas plūsmu situācijā **bez** projekta. Piemēram, projekta ietvaros plāno labiekārtot Natura 2000 teritoriju, izbūvējot tūristu takas, tad šajā darba lapā norāda visas izmaksas, kas saistītas ar šīs teritorijas uzturēšanu esošajā stāvoklī (piemēram, “vecās” takas, ja tāda ir bijusi, uzturēšanas izdevumi, atkritumu izvešanas un savākšanas, soliņu atjaunošanas izdevumi u.tml.), un pašreizējiem ieņēmumiem (piemēram, tirdzniecības platību iznomāšanu blakus labiekārtotai Natura 2000 teritorijai, ziedojumiem u.tml.).

**Visi izdevumi ir jānorāda ar mīnuss zīmi un ieņēmumi ar pluss zīmi! Veicot izdevumu un ieņēmumu aprēķinus, tiem nepiemēro inflācijas koeficientus un sadārdzinājumu!**

**2.3.3. DL Nr.3 “Investīciju naudas plūsmas aprēķins ar projektu”**

Izklājlapā “Darba lapa Nr. 3. Investīciju naudas plūsmas aprēķins ar projektu” norāda naudas plūsmu situācijā **ar** projektu. Piemēram, projekta ietvaros tiek plānots labiekārtot Natura 2000 teritoriju, izbūvējot tūristu takas, tad šajā darba lapā norāda visas izmaksas, kas saistītas ar labiekārtotās teritorijas uzturēšanu (piemēram, jaunās takas uzturēšanas izdevumi, atkritumu izvešanas un savākšanas, soliņu atjaunošanas izdevumi u.tml.), un pašreizējiem ieņēmumiem (piemēram, tirdzniecības platību iznomāšanu blakus labiekārtotai Natura 2000 teritorijai, ziedojumiem u.tml.) tūristu plūsmas un uzlabotās infrastruktūras izmaiņu rezultātā (pieaugt vai samazināties).

**Visi izdevumi ir jānorāda ar mīnuss zīmi un ieņēmumi ar pluss zīmi! Veicot izdevumu un ieņēmumu aprēķinus, tiem nepiemēro inflācijas koeficientus un sadārdzinājumu! Šajā sadaļā ir jānorāda arī projekta investīciju atlikusī vērtība budžeta pozīcijā 4.1., ja tāda tiek plānota.**

Investīciju atlikušo vērtība ir jānorāda naudas plūsmas pēdējā gada ieņēmumu daļā (4.1.budžeta pozīcijā), ja projekta īstenošanas laikā iegādāto vai radīto aktīvu ekonomiski derīgais izmantošanas periods pārsniedz projekta dzīves ciklu (15 gadus). Investīciju atlikušo vērtību ieteicams noteikt atbilstoši grāmatvedības nolietojuma aprēķināšanas metodikai saskaņā ar LV normatīvajiem aktiem vai arī prognozētajai tirgus vērtībai pēdējā projekta dzīves cikla gadā.

**2.3.4. DL Nr.4 “Finansiālā ilgtspēja”**

Izklājlapā “Darba lapa Nr.4 Finansiālā ilgtspēja” atspoguļo nepieciešamos projekta finanšu avotus un plānotās izmaksas katrā gadā. Ja projekta laikā neto naudas plūsma ir negatīva, tad jāpārbauda vai ir norādīts atbilstošs finansējuma apmērs kādā no ieņēmumu pozīcijām (piemēram, aizņēmums).

Pozīcijā “1.2. Aizņēmuma pamatsummas saņemšana”, ja izklājlapā “Instrukcija, dati par projektu” uz 1.8.jautājumu ir sniegta atbilde “Jā”, norāda projekta finansēšanai nepieciešamā aizņēmuma pamatsummu pa gadiem un pozīcijā “1.3. Projekta iesniedzēja finansējums” norāda projekta iesniedzēja pašu līdzekļus, pašvaldības finansējumu kā projekta finansējumu pa gadiem. Šajā pozīcijā arī norāda pašvaldības kredītu, kas tiek nodrošināts kā projekta finansējumu, ja projekta iesniedzējs nav pati pašvaldība.

Pozīcijā “2.4. Aizņēmuma pamatsummas atmaksa” un “2.5. Aizņēmuma procentu atmaksa”, ja izklājlapā “Instrukcija, dati par projektu” uz 1.8.jautājumu ir sniegta atbilde “Jā”, norāda projekta finansēšanai saņemtā aizņēmuma pamatsummas un tā procentu maksājumus atmaksu pa gadiem. Savukārt pozīcijā “2.3. Finansēšanas izmaksas” atspoguļo ar projekta finansējuma saņemšanu saistītās citas izmaksas.

**Visi izdevumi ir jānorāda ar mīnuss zīmi un ieņēmumi ar pluss zīmi!**

**2.3.5. DL Nr.5 “Sociālekonomiskās analīzes ieguvumi un zaudējumi”**

Izstrādājot projekta sociālekonomisko naudas plūsmu un aprēķinot sociālekonomiskās atdeves rādītājus izklājlapā “Darba lapa Nr.5 Sociālekonomiskās analīzes ieguvumi un zaudējumi”, iekļauj gan sociālekonomiskās izmaksas un ieguvumus, gan finanšu izmaksas un ieguvumus. Sociālekonomiskie ieguvumi un izmaksas ir projekta dzīves ciklā plānotie ieguvumi un izmaksas (zaudējumi) projekta iesniedzējam, netiešajiem labuma saņēmējiem un sabiedrībai kopumā, kas novērtēti naudas izteiksmē, un kas radušies īstenoto projekta aktivitāšu rezultātā. Šobrīd Latvijā nav izstrādātas vienotas metodikas, kurā būtu minēti piemēri un kā šos ieguvumus/zaudējumus aprēķināt. Tāpēc šajā metodikā ir minēti piemēri, bet nav sniegti to aprēķini. Līdz ar to projekta iesniedzējs šos aprēķinus veic pēc saviem ieskatiem, detalizēti aprakstot tos.

Šeit tie tiek iedalīti grupās, bet detalizēts to apraksts tiek veikts izklājlapā “PIV 4.pielikums Ekonomiskā analīze”.

Tabulā norādīti daži sociālekonomisko ieguvumu piemēri:

| **Ieguvumi** | **Apraksts** | **Ietekmes rādītājs** |
| --- | --- | --- |
| Ieguvumi no tūristu pieplūduma un no to uzturēšanās ilguma pieauguma teritorijā | Labiekārtojot Natura 2000 teritoriju, var pieaugt tūristu pieplūdums apkaimē, bet galvenais – palielināsies apmeklētāju uzturēšanās ilgums; rodot papildus nepieciešamība pēc nakšņošanas, ēdināšanas pakalpojumiem. Rezultātā pieaug apgrozījums vietējiem uzņēmumiem, kas darbojas tūrisma, ēdināšanas un tirdzniecības jomā. | Uzņēmumu un citu saimnieciskās darbības veicēju potenciālais apgrozījuma pieaugums un papildus iedzīvotāju ienākuma nodokļa maksājumi pašvaldības budžetā. |
| Ieguvumi no labāka aizsardzības statusa nodrošināšanas dzīvotnei – ekosistēmas un bioloģiskās daudzveidības saglabāšanās | Veidojot organizētu tūrisma plūsmu un labiekārtojot Natura 2000 teritorijas, tiks sekmēta biotopu un sugu daudzveidības saglabāšanās, eitrofā piesārņojuma un citu nelabvēlīgu ietekmju samazināšanās uz teritoriju. | Līdzekļu ietaupījums biotopu un sugu daudzveidības atjaunošanai, bojājumu novēršanai. |
| Ieguvumi no ekonomiski aktīvo iedzīvotāju iekļaušanās darba tirgū - jaunas darba vietas | Labiekārtojot Natura 2000 teritoriju un pieaugot tūristu pieplūdumam apkaimē, pieaug nepieciešamība pēc jaunām darba vietām darba devējiem, jo pieaug pieprasījums pēc viņu piedāvātajiem produktiem un pakalpojumiem. | Līdzekļu ietaupījums novada izmaksātajiem pabalstiem ilgstošajiem bezdarbniekiem un citiem mazāk nodrošinātajiem iedzīvotājiem. |
| Ieguvumi no atpūtas iespējām | Labiekārtojot Natura 2000 teritoriju (izveidojot un attīstot takas, izstrādājot veselības maršrutus), tiks nodrošināta papildus rekreācijas, aktīvās atpūtas iespējas iedzīvotājiem. | Iedzīvotāju ietaupītie līdzekļi, kas tika patērēti rekreācijai un aktīvai atpūtai dodoties tālāk vai izmantojot maksas atpūtas iespējas, jo pēc projekta īstenošanas iedzīvotājiem tiks paplašinātas brīvā laika pavadīšanas iespējas netālu no dzīves vietas. |

Tabulā norādīti daži sociālekonomisko zaudējumu piemēri:

| **Zaudējumi** | **Apraksts** | **Ietekmes rādītājs** |
| --- | --- | --- |
| Natura 2000 teritorija jeb daļa no tās slēgta apmeklētājiem projekta ieviešanas laikā. | Dēļ būvniecības procesa būs jāierobežo jeb pilnībā jāpārtrauc teritorijas apmeklēšana, līdz ar to uz laiku teritorija būs izslēgta no saimnieciskās aprites un nenodrošinās līdzšinējos rekreācijas/atpūtas resursus tās apmeklētājiem. | Iedzīvotāju patērētie līdzekļi, kas būs nepieciešami rekreācijai un aktīvai atpūtai dodoties tālāk vai izmantojot maksas atpūtas iespējas. |
| Fizikālā piesārņojuma palielināšanās | Satiksmes plūsmas pieaugums palielina gaisa piesārņojuma līmeni no transporta līdzekļiem un tūristu skaita pieaugums palielina sadzīves atkritumu daudzumu. | Vides piesārņojuma novēršanas izmaksas. |
| Papildus izmaksas jeb zaudējumi uzņēmējiem projekta ieviešanas laikā | Projekta īstenošanas laikā rodas papildus izmaksas, kas saistītas ar ierobežotu piekļuvi objektiem, traucējumiem satiksmes plūsmā un ilgāku laiku, kas pavadīts ceļā. | Atsevišķu uzņēmumu darbības rādītāju kritums projekta ieviešanas laikā, t.sk. ceļā pavadītā laika pieauguma dēļ. |
| Trokšņu līmeņa palielināšanās un ar būvniecības procesa norisi saistītie zaudējumi projekta ieviešanas laikā vietējiem iedzīvotājiem | Būvdarbu norises ietekmē paredzami papildus transporta ierobežojumi, trokšņu līmeņa paaugstināšanās, atsevišķu teritoriju norobežošana un izslēgšana uz laiku no platības, kas izmantojama rekreācijai. Līdz ar to radīsies dažādas neērtības vietējiem iedzīvotājiem – ierobežota piekļuve atsev.objektiem, papildus troksnis utml., kas nozīmē, ka uz laiku pasliktināsies dzīvojamās vides kvalitāte. | Vietējo iedzīvotāju neapmierinātība ar dzīvojamās vides kvalitāti būvniecības laikā |

Šīs izklājlapas 3.sadaļā “Fiskālās korekcijas” aprēķina fiskālās korekcijas, kas ir tiešo un netiešo nodokļu kā arī subsīdiju ietekmes iekļaušana naudas plūsmā. Fiskālās korekcijas netiešajiem nodokļiem nav jāveic gadījumos, kad finanšu analīzes ietvaros (darbības izmaksu aprēķinā) nav ņemti vērā netiešie nodokļi. Sociālekonomiskajā analīzē nav jāiekļauj arī tīrie pārveduma maksājumi (piemēram, sociālās apdrošināšanas maksājumi), līdz ar to, ja tie iepriekš iekļauti naudas plūsmā, fiskālo korekciju veikšanas posmā, tie jāatskaita no naudas plūsmas. Korekcijas, kas tiek veiktas sociālekonomiskās analīzes ietvaros ir jāpamato ar atsaucēm uz normatīvajiem aktiem un dokumentiem, kas pamato veikto korekciju apjomu.

Šajā izklājlapā obligāti ir jāaizpilda sadaļa “4. Projekta plānotie darbības rezultāti”, kurā tiek norādītas projekta ietvaros dzīvotņu platības, kuras saņem atbalstu, lai panāktu labāku aizsardzības pakāpi, daudzums hektāros. Balstoties uz šiem norādītajiem datiem, tiek aprēķināti projektā veiktie ieguldījumi uz 1 ha, kas ir viens no projekta vērtēšanas kritērijiem. Atbilstoši MK noteikumu 11.punktam maksimālais ieguldījums uz 1 ha labvēlīgi ietekmētās biotopu platības ir 1300 EUR, ieguldījumus virs minētās summas projekta īstenotājs līdzfinansē pats.

Sociālekonomiskās analīzes mērķis ir, veicot trīs veidu korekcijas – fiskālās, ārējo faktoru un no tirgus uz grāmatvedības cenām – papildināt finanšu analīzē sagatavotās naudas plūsmas ar fiskālajiem, tirgus un sociālekonomiskajiem faktoriem, kas ietekmē projekta naudas plūsmas pozīcijas, tai skaitā identificēt kvantitatīvos sociālekonomiskos un finansiālos ieguvumus un zaudējumus, kas rodas īstenojot projektu.

Līdz ar to, sociālekonomiskās analīzes rezultāts ir šādu rādītāju aprēķins:

* ENPV > 0, projekta iesnieguma vērtēšanas kritērijos noteikta šī rādītāja minimālā vērtība;
* ERR > ja rādītājs pārsniedz reālo sociālo diskonta likmi, tad projekts ir ekonomiski izdevīgs sabiedrībai;
* B/C – ja rādītājs ir lielāks par 1, tad projekta laikā radītie ieņēmumi un ieguvumi (finansiālie un sociālekonomiskie) pārsniedz izmaksas un zaudējumus (finansiālos un sociālekonomiskos).

**2.3.6. DL Nr.6 “Jutīguma analīze investīciju naudas plūsmai” un DL Nr.7 “Jūtīguma analīze sociālekonomiskajai analīzei”**

Lai veiktu jutīguma analīzi, abās izklājlapās nepieciešams norādīt citu procentuālo vērtību (novirzi) darba lapas rediģējamajos laukos, kuri atzīmēti ar aizpildīšanai paredzēto lauku

|  |  |  |
| --- | --- | --- |
| tonējumu |  | . |

Jutīgumu analīzes mērķis ir veikt projekta stabilitātes izpēti un noskaidrot projekta sasniedzamo rezultātu atkarību (jutīgumu) no ietekmējošo parametru svārstībām un to iespējamām izmaiņām.

Ņemot vērā, ka pasākuma mērķis ir mazināt antropogēnās slodzes, tai skaitā tūrisma, eitrofikācijas, erozijas un vides piesārņojuma iespējamo ietekmi uz īpaši aizsargājamiem biotopiem un sugām, veidojot kvalitatīvu tūrisma un dabas izziņas infrastruktūras tīklu. Tad kritisko mainīgo vērtības nav nepieciešams noteikt, jo projekta kopējās izmaksas pārsniedz projekta neto ieņēmumus. Līdz ar to mainot mainīgo vērtības procentuāli, ENPV paliks negatīvs.

Jutīguma analīzes posms ietver šādus soļus:

1. Mainīgo identifikācija – šajā posmā tiek identificēti visi svarīgākie mainīgie lielumi un pieņēmumi, kas var ietekmēt projekta sasniedzamos rezultātus, sagrupējot tos atbilstošās klasifikācijas kategorijās;
2. Savstarpēji saistīto mainīgo izslēgšana – pēc pirmā soļa veikšanas, ir jāpārbauda un jāizslēdz savstarpēji saistīto mainīgo izmantošana projekta aprēķinos, jo tie izraisa dubultu kalkulāciju un var sagrozīt projekta sasniedzamos rezultātus. Piemēram, izmantojot projekta pieņēmumos prognozes darba ražīgumam un vispārējam ražīgumam, pēdējais jau iekļauj sevī pirmo mainīgo, tādēļ jācenšas izmantot pēc iespējas savstarpēji nesaistītus mainīgos, aprēķinos izslēdzot mazāk nozīmīgu mainīgo;
3. Elastīguma analīze - Elastīguma analīzē procentuāli izmaina izvēlētos projekta mainīgos un novēro, kā tādējādi mainās finanšu un ekonomiskās darbības rādītāji.

| **Elastīguma analīzes posms** | **Elastīguma analīzes posma apraksts** |
| --- | --- |
| * Jutīgo mainīgo atlase | Mainīgos elastīguma analīzei (*elasticity analysis*) izvēlas projekta iesniedzējs, pamatojot savu izvēli, ņemot vērā projekta nozares specifiku un attīstības tendences vai veicot kvalitatīvu analīzi vadoties pēc mainīgo elastības pakāpes, novirzot tālākai analīzei mainīgos ar augstu vai vidēju elastību pārbaudei. Ja pastāv šaubas par mainīgo jutīgumu, var veikt elastīguma analīzi visiem projektā ietvertajiem mainīgajiem. |
| * Jutīguma definēšana | Par jutīgiem uzskata tos mainīgos, kuru izmaiņas visvairāk ietekmē šādus attiecīgā projekta rādītājus:   1. FNPVc; 2. FRRc ; 3. ENPV; 4. ERR; 5. B/C.   Robežas jutīguma noteikšanai metodikas ietvaros nav stingri definētas. Katra projekta ietvaros jāizvērtē un jānosaka jutīgie mainīgie atbilstoši projekta specifikai (piemēram izvēloties pāris jutīgākos, no visiem pārbaudītājiem mainīgajiem). |
| * Jutīguma pārbaude | Procentuāli mainot katra izvēlētā mainīgā vērtību, katrā mainīgā gadījumā ir attiecīgi jāpārrēķina:   1. finanšu un ekonomiskā naudas plūsma; 2. FNPVc; 3. FRRc; 4. ENPV; 5. ERR; 6. B/C. |
| * Jutīguma rezultātu apkopošana | No jauna iegūtās projekta sasniedzamo rezultātu vērtības jāsalīdzina ar to sākotnējām vērtībām, izmaiņas (pozitīvas vai negatīvas) pierakstot kā novirzes.  Elastības analīžu iegūtos rezultātus apkopo tabulā, atlasot un atzīmējot jutīgus mainīgos. |
| * Jutīguma rezultātu attēlošana | Lai vizuāli identificētu izvēlēto mainīgo ietekmi uz projekta sasniedzamiem rezultātiem, jutīguma analīžu rezultātus var attēlot arī grafiski ar izanalizētā projekta rādītāja divdimensiju zīmējumiem vai tornado diagrammu, kurā šī projekta rādītāja vērtību izmaiņu intervāli atkarībā no katra pārbaudītā mainīgā elastības pakāpes, atspoguļoti atsevišķajos dilstošā kartībā sagrupētajos horizontālajos “stieņos”. |

1. Kritisko mainīgo izvēle- šajā posmā tiek noteikti projekta *kritiskie mainīgie.*

| **IIA posma – jutīguma un risku analīze – prasība** | **Informācija, kas jāiekļauj PIV IIA sadaļā** |
| --- | --- |
| * Jutīgo mainīgo kritiskuma pārbaude | Ieteicams pārrēķināt projekta naudas plūsmu, izmainot katra jutīgā mainīgā vērtību par 15% no sākotnējās vērtības (pazeminot un paaugstinot). Tad katrā gadījumā apskata:   1. FRRc; 2. ENPV; 3. ERR; 4. B/C.   Izdara secinājumus vai jutīgā mainīgā izmaiņas ir kritiskas projektam, ja:   1. FRRc =< finanšu likme; 2. ENPV =< 0; 3. ERR =< r sociālā diskonta likme; 4. B/C =< 1. |
| * Kritisko mainīgo atlase | Kritiskos mainīgos no jutīgiem mainīgajiem izvēlas norādot izmantoto kritēriju to izvēlei – mainīgie, uz kuru izmaiņām projekta sasniedzamie rezultātu rādītāji ir visjutīgākie, vai kuru izmaiņas var padarīt projektu par nerealizējamu. Katram projektam jānosaka vismaz viens kritiskais mainīgais. |
| * Pārslēgšanās punktu noteikšana | Kritiskiem mainīgajiem jānosaka pārslēgšanās punktus (*switching value*) – kritiskās mainīgo vērtības, pie kurām ENPV vērtība ir vienāda ar nulli. Tomēr pastāv gadījumi, kad izvēlēto mainīgā vērtība mainās, bet ENPV vērtība palieks pozitīva, tad tas nozīmē, tad tas nozīmē, ka projekta sekmīga īstenošana netiek apdraudēta (risks ir zems). |

e) Scenāriju analīze – šajā posmā jāsagatavo arī dažādi kritisko mainīgo attīstības scenāriji- bāzes, kā arī pesimistiskais scenārijs, pamatojoties attiecīgi uz kritisko mainīgo bāzes vērtībām un robežvērtībām katram kritiskajam mainīgajam noteiktā vērtību intervāla ietvaros.

Pesimistiskajā scenārijā nav obligāti jāizmanto katra kritiskā mainīgā pārslēgšanas punkta vērtība, jo tā var atrasties ārpus šī kritiskajam mainīgajam noteiktā vērtību intervāla ietvaram.

| **IIA posma – jutīguma un risku analīze – prasība** | **Informācija, kas jāiekļauj PIV IIA sadaļā** |
| --- | --- |
| Scenāriju analīze | Katrā gadījumā mainoties finanšu un ekonomiskai naudas plūsmai apskata un apkopo tabulā rezultātus:   1. FRRc 2. ENPV; 3. ERR; 4. B/C. |

**2.4. Aprēķinu lapas (AL)**

Izklājlapās “Aprēķinu lapas” projektu iesniedzējs datus neievada. Izmaksu – ieguvumu analīzes aprēķinu lapās aprēķini tiek veikti, balstoties uz iepriekšējās izklājlapās ievadītajiem datiem, un iegūtie dati tiek izmantoti turpmākajās (rezultātu) izklājlapās. Šo izklājlapu mērķis ir veikt kontroli.

Izmaksu – ieguvumu analīzē kopumā ir trīs aprēķinu izklājlapas:

1. 8. Budžets kopā;
2. 9. Alternatīvu analīze;
3. 10. Sociālekonomiskās analīzes aprēķins.

**2.4.1. AL Nr.8 “Budžets kopā”**

Izklājlapā dati tiek iegūti no DL Nr.1 “Budžets”. Ja projekts ir “Ieņēmumus gūstošs” (skatīt izklājlapas “Titullapa” 1.4.rindu “Projekta veids”), tad projekta iesniedzējam nepieciešams samazināt ieņēmumus atbilstoši MK noteikumu 24.punkta nosacījumiem, t.i., ieņēmumi projektā nevar pārsniegt infrastruktūras uzturēšanas izdevumus.

Ja projekta aktivitāšu īstenošanas rezultātā radušies ieņēmumi nepārsniedz uzlabotās infrastruktūras uzturēšanās izdevumus, tad projektam piešķir maksimālo ERAF atbalsta likmi 85%.

**2.4.2. AL Nr.9 “Alternatīvu analīze”**

Izklājlapā dati tiek iegūti no DL Nr.2 “Investīciju naudas plūsmas aprēķins bez projekta” un DL Nr.3 “Investīciju naudas plūsmas aprēķins ar projektu”. Šeit tiek savstarpēji salīdzināti abi šie varianti – situācija “ar” un “bez” projekta.

**2.4.3. AL Nr.10 “Sociālekonomiskās analīzes aprēķins”**

Izklājlapā dati tiek iegūti no DL Nr.5 “Sociālekonomiskās analīzes ieguvumi un zaudējumi” un RL Nr.12 “Investīciju naudas plūsmas”. Šeit savstarpēji tiek salīdzināti projekta investīcijas, ieguvumi un zaudējumi ar projekta sociālekonomiskajiem ieguvumiem un zaudējumiem.

**2.5. Rezultātu lapa (RL)**

Izklājlapās “Rezultātu lapas” projektu iesniedzējs datus neievada. Izmaksu – ieguvumu analīzes rezultātu lapās aprēķini tiek veikti, balstoties uz iepriekšējās izklājlapās ievadītajiem datiem, un iegūtie dati tiek izmantoti turpmākajās izklājlapās aprēķinu veikšanai.

Izmaksu – ieguvumu analīzē kopumā ir trīs rezultātu izklājlapas:

1. 11. Kapitāla naudas plūsma;
2. 12. Investīciju naudas plūsma;
3. 13. Sociālekonomiskā analīze.

**2.5.1. RL Nr.11 “Kapitāla naudas plūsma”**

Izklājlapā dati tiek iegūti no DL Nr.4 “Finansiālā ilgtspēja”, RL Nr.12 “Investīciju naudas plūsma” un PIV Nr.15 “PIV 2.pielikums”. Šīs izklājlapas mērķis ir diskontēt projekta investīcijas, projekta ietvaros papildus radītās darbības izmaksas un ieņēmumus un aprēķināt finansiālā kapitāla neto tagadnes ienesīguma (FNPVk) un finanšu iekšējā kapitāla peļņas normas (FRRk) rādītājus.

**2.5.2. RL Nr.12 “Investīciju naudas plūsma”**

Izklājlapā dati tiek iegūti no DL Nr.3 “Investīciju naudas plūsmas aprēķins ar projektu” un AL Nr.9 “Alternatīvu analīze”. Šīs izklājlapas mērķis ir diskontēt projekta ieņēmumus, izmaksas un investīcijas un aprēķināt finansiālā investīciju neto tagadnes ienesīguma (FNPVc), finanšu iekšējā investīciju peļņas normas (FRRc), neto ieņēmumu (DNR), finansējuma deficīta likmes ( R) rādītājus. Līdz ar to šajā izklājlapā var redzēt, vai projekts ir “ieņēmumu gūstošs” vai “ieņēmumu negūstošs” projekts. Uzsveram, ja projekts ir “ieņēmumu gūstošs” aicinām atkārtoti izvērtēt ieņēmumu, projekta atlikušās vērtības vai nu uzturēšanas izdevumu apmēru.

Balstoties uz iegūtajiem datiem izklājlapā RL Nr.12 “Investīciju naudas plūsma” tiek aprēķināts:

* projekta attiecināmās izmaksas;
* lēmuma summa;
* ERAF finansējuma apmērs. Ja projekts ir “Ieņēmumus negūstošs projekts”, tad projektam var piešķirt maksimālo ERAF atbalsta likmi 85%. Savukārt, ja projekta aktivitāšu īstenošanas rezultātā radušies ieņēmumi nepārsniedz uzlabotās infrastruktūras uzturēšanās izdevumus, tad projektam piešķir maksimālo ERAF atbalsta likmi 85%.

**2.5.3. RL Nr.13 “Sociālekonomiskā analīze”**

Izklājlapā dati tiek iegūti no DL Nr.2“Investīciju naudas plūsmas aprēķins bez projekta”, DL Nr.3 “Investīciju naudas plūsmas aprēķins ar projektu”, DL Nr.5 “Sociālekonomiskās analīzes ieguvumi un zaudējumi”, DL Nr.7 “Jūtīguma analīze sociālekonomiskajai analīzei” un AL Nr.10 “Sociālekonomiskās analīzes aprēķins”. RL Nr.13 “Sociālekonomiskā analīze” mērķis ir diskontēt aprēķinātos sociālekonomisko ieguvumus, zaudējumus un investīciju naudas plūsmu. Tā rezultātā tiek aprēķināti ekonomiskā neto pašreizējā vērtības (ENPV), ekonomiskā ienesīguma vērtības (ERR) un ieguvumu un izmaksu attiecības (B/C) rādītāji.

Līdz ar to, sociālekonomiskās analīzes rezultāts ir šādu rādītāju aprēķins:

* ENPV > 0, projekta iesnieguma vērtēšanas kritērijos noteikta šī rādītāja minimālā vērtība;
* ERR > ja rādītājs pārsniedz reālo sociālo diskonta likmi, tad projekts ir ekonomiski izdevīgs sabiedrībai;
* B/C – ja rādītājs ir lielāks par 1, tad projekta laikā radītie ieņēmumi un ieguvumi (finansiālie un sociālekonomiskie) pārsniedz izmaksas un zaudējumus (finansiālos un sociālekonomiskos).

**2.6. Nr.14 “Projekta izmaksu un kritēriju kontroles lapa”**

Izklājlapā projekta iesniedzējs datus neievada. Izmaksu – ieguvumu analīzes šajā izklājlapā aprēķini tiek veikti, balstoties uz iepriekšējās izklājlapās ievadītajiem datiem. Šīs izklājlapas mērķis ir ļaut projekta iesniedzējam:

1. ieraudzīt projekta kopējos plānotos rezultatīvos rādītājus;
2. pārbaudīt, vai izpildās visi projekta ierobežojošie izmaksu rādītāji.

Gadījumā, ja kāds no kritērijiem neizpilda minimālās prasības, tad atbilstošajam kritērijam pretī parādās ieraksts “Kritērijs neizpildās”. Šajā gadījumā projekta iesniedzējam būtu jāmaina dati izmaksu – ieguvumu analīzes vai nu izklājlapā “Titullapa”, vai nu izklājlapā “1.DL Budžets”.

**2.7. Projekta iesnieguma veidlapas (PIV)**

Šīs izklājlapas var kopēt projekta iesnieguma veidlapā un izmaksu – ieguvumu analīzē nav obligāti jāaizpilda. Izmaksu-ieguvumu analīzes PIV lapās aizpilda šūnas, kas ir apzīmētas

|  |  |
| --- | --- |
|  | . |

Izmaksu – ieguvumu analīzē kopumā ir četras PIV veidlapas:

1. PIV 2.pielikums “Finansēšanas plāns”;
2. PIV 3.pielikums “Projekta budžeta kopsavilkums”;
3. PIV 4.pielikums “Finanšu analīze”;
4. PIV 4.pielikums “Ekonomiskā analīze”.

**2.7.1. PIV 2.pielikums “Finansēšanas plāns”**

Izklājlapā dati netiek ievadīti. PIV 2.pielikuma mērķis ir aprēķināt pa gadiem projekta attiecināmās un neattiecināmās izmaksas un to finansējuma avotus. Aile “Projekta iesniedzēja finansējums” sevī ietver gan projekta finansēšanai nepieciešamo aizņēmumu, gan citus finansējuma avotus, izņemto ERAF finansējumu.

**2.7.2. PIV 3.pielikums “Projekta budžeta kopsavilkums”**

Izklājlapā ir norādītas galvenās budžeta pozīcijas un kopējās izmaksas. Nepieciešamības gadījumā ievadiet papildus rindas, lai detalizētāk atšifrētu kādu no DL Nr.1 “Budžets” izmaksu pozīcijām ar tās apakšpozīcijām.

**2.7.3. PIV 4.pielikums “Finanšu analīze”**

Izklājlapā dati netiek ievadīti. PIV 4.pielikums “Finanšu analīze” mērķis ir aprēķināt galvenos rādītājus atbilstoši, kuriem nosaka projekta atbilstību MK noteikumos izvirzītajiem finanšu kritērijiem.

**2.7.4. PIV 4.pielikums “Ekonomiskā analīze”**

Izklājlapā ir nepieciešams detalizētāk atspoguļot projekta ieguvumus un zaudējumus atbilstoši MK noteikumos izvirzītajiem kritērijiem.